Publication: Magyar Közlöny
Issue: MK-2009-135 (Year: 2009, Number: 135)
Era: 2004-2010
Section: Az országos népszavazásról és népi kezdeményezésrõl szóló 1998. évi III. törvény (a továb biak ban: Nsztv.) 2. §-a
Paragraph Index: 877

Az országos népszavazásról és népi kezdeményezésrõl szóló 1998. évi III. törvény (a továb biak ban: Nsztv.) 2. §-a alapján az aláírásgyûjtõ ívek mintapéldányát az aláírásgyûjtés megkezdése elõtt – hitelesítés céljából – be kell nyújtani az Országos Választási Bizottsághoz. Az Országos Választási Bizottság megállapítja, hogy a kezdeményezés nem felel meg az Nsztv. 13. § (1) bekezdésében foglaltaknak, amely szerint a népszavazásra feltett konkrét kérdést úgy kell megfogalmazni, hogy arra egyértelmûen lehessen válaszolni. A Bizottság álláspontja szerint nem vezethetõ le egyértelmû ok-okozati összefüggés az ingatlanárverések és a hajléktalanná válás között, az egyes mondatrészek egymással logikai összefüggésben nem állnak. Ez mind a jogalkotó, mind a választópolgárok számára megnehezíti a kérdés értelmezését. A népszavazásra feltenni kívánt kérdés megfogalmazásából nem derül ki egyértelmûen, hogy a beadványozó mit ért a „hajléktalanná válás” alatt. Érti-e ez alatt, hogy valakinek nincs lakóingatlana vagy egyéb ingatlana, vagy nincs bejelentett lakcíme, továbbá hogyan viszonyul ez például a lakás- vagy helyiségbérlet, illetve használat intézményéhez. Az aláírásgyûjtõ íven szereplõ kérdés nem egyértelmû azért sem, mert elõ ze tesen nem állapítható meg, hogy melyik ingatlanárverés vezet ahhoz a következményhez, hogy valaki hajléktalanná válik. Az Országos Választási Bizottság a fentiek értelmében az Nsztv. 10. § c) pontja értelmében az aláírásgyûjtõ ív hitelesítését megtagadja, mivel a kérdés megfogalmazása nem felel meg a tör vény ben foglalt követelményeknek. II. A határozat az Nsztv. 2. §-án és a 10. § c) pontján, 13. § (1) bekezdésén, a jogorvoslatról szóló tájékoztatás a Ve. 130. §-ának (1) bekezdésén alapul. Dr. Szigeti Péter s. k., az Országos Választási Bizottság elnöke

Source: https://magyarkozlony.hu/hivatalos-lapok/aa464560daf712876486ab8a87cc9de8e73b013a/dokumentumok/bed2307cf11e85bf2850db61ebb5b383cff2f282/letoltes